# **โครงการพัฒนาคุณภาพบริการเพื่อเป็นโรงพยาบาลคุณภาพตามมาตรฐานโรงพยาบาลและ**

# **บริการสุขภาพ ปีงบประมาณ 2568**

## 1. หลักการและเหตุผล

คุณภาพการบริการของโรงพยาบาลเป็นการดำเนินงานที่มีประสิทธิภาพเป็นไปตามข้อกำหนดโดยที่เป็นบริการสุขภาพที่มีคุณภาพสูงและสามารถตอบสนองต่อความต้องการและความคาดหวังของลูกค้าได้อย่างเหมาะสม คุณภาพการบริการที่ดีช่วยสร้างความพึงพอใจและความเชื่อมั่นให้กับลูกค้า และเป็นปัจจัยสำคัญในการสร้างความสำเร็จขององค์กร ซึ่งการบริการด้านสุขภาพที่มีคุณภาพต้องเป็นไปตามมาตรฐาน ในประเทศไทยสถาบันรับรองคุณภาพสถานพยาบาล (องค์กรมหาชน) เป็นสถาบันรับรองคุณภาพที่เชื่อถือได้ในระดับสากล

โรงพยาบาลพร้าวได้รับการอนุมัติให้ผ่านการรับรองกระบวนการคุณภาพตามมาตรฐานโรงพยาบาลและบริการสุขภาพจากสถาบันรับรองคุณภาพสถานพยาบาล (องค์กรมหาชน) Reaccreditation ขั้นที่ 3 เมื่อวันที่ 28 เมษายน 2565 มีกำหนดสิ้นสุดอายุการรับรองคุณภาพ วันที่ วันที่ 27 เมษายน 2568 เพื่อเตรียมการสำหรับการเยี่ยมสำรวจเพื่อประเมินคุณภาพโรงพยาบาลตามมาตรฐานโรงพยาบาลและบริการสุขภาพในระดับสูงขึ้น ในระยะเวลา 3 ปี หลังจากผ่านการรับรองกระบวนการคุณภาพตามมาตรฐาน ทีมนำคุณภาพจึงจัดทำโครงการนี้เพื่อให้มีการดำเนินการพัฒนาคุณภาพการบริการตามมาตรฐาน HA อย่างต่อเนื่อง และให้เกิดการพัฒนาคุณภาพบริการที่ยั่งยืน และมีกระบวนการคุณภาพผ่านเกณฑ์การรับรองตามมาตรฐานโรงพยาบาลและบริการสุขภาพตามความมุ่งหวังต่อไป

## 2. วัตถุประสงค์

2.1  เพื่อส่งเสริมให้บุคลากรในโรงพยาบาลได้เรียนรู้เกี่ยวกับการพัฒนาคุณภาพการบริการอย่างต่อเนื่อง

2.2 เพื่อให้มีการพัฒนาคุณภาพการบริการตามมาตรฐานอย่างต่อเนื่อง

## 3. กลุ่มเป้าหมาย

* 1. คณะกรรมการบริหารโรงพยาบาล จำนวน 20 คน
  2. คณะกรรมการทีมคร่อมสายงาน จำนวน 80 คน
  3. เจ้าหน้าที่ รพ.พร้าว จำนวน 162 คน

**4. พื้นที่ดำเนินการ**

โรงพยาบาลพร้าว อำเภอพร้าว จังหวัดเชียงใหม่

5.กิจกรรม...

**ตรวจสอบแล้ว**

**ผู้รับผิดชอบแผน...................................**

**การเงิน.................................................**

## 5. กิจกรรมและกระบวนการดำเนินงาน

5.1 ประชุมประจำเดือนของทีมคร่อมสายงาน

5.2 ประชุมชี้แจงทีมสำรวจภายใน และเยี่ยมสำรวจภายในก่อน Re accreditation

5.3 ประชุมเชิงปฏิบัติการเพื่อแลกเปลี่ยนเรียนรู้งานพัฒนาคุณภาพ และนำเสนอผลงาน

5.4 ประชุมเชิงปฏิบัติการเยี่ยมสำรวจก่อนรับรองคุณภาพโดย HACC เชียงใหม่

5.5 ประชุมเชิงปฏิบัติการเยี่ยมประเมินรับรองคุณภาพสถานพยาบาล Re accreditation

**6. ตัวชี้วัดความสำเร็จของโครงการ**

6.1 ประชุมประจำเดือนของทีมคร่อมสายงานทุกทีม ตามกิจกรรมที่ 1 ครบร้อยละ 80 ของแผน

6.2 ประชุมทีมสำรวจภายในก่อน Re accreditation 1 ครั้ง/เดือน ไม่ต่ำกว่า 2 ครั้ง

6.3 เยี่ยมสำรวจภายใน 24 หน่วยงาน ก่อน Re accreditation 1 ครั้ง/เดือน ไม่ต่ำกว่า 2 ครั้ง

6.4 เจ้าหน้าที่เข้าร่วมประชุมแลกเปลี่ยนเรียนรู้งานพัฒนาคุณภาพทั้ง 4 กิจกรรม ไม่น้อยกว่าร้อยละ 60

6.5 ได้รับการเยี่ยมสำรวจก่อนรับรองคุณภาพโดย HACC เชียงใหม่ตามแผน

6.6 ได้รับการเยี่ยมประเมินรับรองคุณภาพสถานพยาบาล Re accreditation ตามแผน

## 7. ระยะเวลาดำเนินการ

ระหว่างวันที่ 1 ธันวาคม 2567 ถึง 30 สิงหาคม 2568

## 8. งบประมาณ

สนับสนุนจากงบเงินบำรุงโรงพยาบาลพร้าว ปีงบประมาณ 2568 จำนวนเงิน 175,200 บาท (หนึ่งแสนเจ็ดหมื่นห้าพันสองร้อยบาทถ้วน) ดังรายละเอียดดังนี้

**กิจกรรมที่ 1 ประชุมประจำเดือนของทีมคร่อมสายงาน** **PCT, RM, IC, IM, ENV , HRD , PTC , IT (**เดือนละ 1 ครั้ง จำนวน 8 ทีม ทีมละ10 คน**)**

1. ค่าอาหารว่างและเครื่องดื่ม มื้อละ 25 บาท จำนวน 8 ทีม ทีมละ 10 คน จำนวน 10 มื้อ

เป็นเงิน 20,000 บาท

**รวมเป็นเงิน 20,000 บาท**

**กิจกรรมที่ 2** **ประชุมชี้แจงทีมสำรวจภายใน และเยี่ยมสำรวจภายในก่อน Re accreditation** (จำนวน 1 ครั้ง/เดือน 4 ครั้ง จำนวน 10 คน)

1. ค่าอาหารว่างและเครื่องดื่ม มื้อละ 25 บาท จำนวน 4 ครั้ง ครั้งละ 10 คน

เป็นเงิน 1,000 บาท

1. ค่าวัสดุ..

**ตรวจสอบแล้ว**

**ผู้รับผิดชอบแผน...................................**

**การเงิน.................................................**

2. ค่าวัสดุสำนักงาน เป็นเงิน 3,000 บาท

**รวมเป็นเงิน 4,000 บาท**

**กิจกรรมที่ 3** **ประชุมเชิงปฏิบัติการเพื่อแลกเปลี่ยนเรียนรู้งานพัฒนาคุณภาพ และนำเสนอผลงาน** (จำนวน 2 ครั้ง ครั้งละ 60 คน)

1. ค่าอาหารว่างและเครื่องดื่ม มื้อละ 25 บาท จำนวน 4 มื้อ มื้อละ 60 คน

เป็นเงิน 6,000 บาท

1. ค่าอาหารกลางวัน มื้อละ 70 บาท จำนวน 2 มื้อ มื้อละ 60 คน

เป็นเงิน 8,400 บาท

**รวมเป็นเงิน 14,400 บาท**

**กิจกรรมที่ 4 ประชุมเชิงปฏิบัติการเยี่ยมสำรวจก่อนรับรองคุณภาพโดย HACC เชียงใหม่** (จำนวน 1 วัน 80 คน)

1. ค่าอาหารกลางวัน ทีมเยี่ยมสำรวจ และ ผู้บริหาร หัวหน้าหน่วยงาน และทีมคร่อมสายงานจำนวน 80 คน จำนวน 1 มื้อ มื้อละ 70 บาท เป็นเงิน 5,600 บาท
2. ค่าอาหารว่างและเครื่องดื่ม มื้อละ 25 บาท จำนวน 80 คน จำนวน 2 มื้อ

เป็นเงิน 4,000 บาท

**รวมเป็นเงิน 9,600 บาท**

**กิจกรรมที่ 5 ประชุมเชิงปฏิบัติการเยี่ยมประเมินรับรองคุณภาพสถานพยาบาล**

**Re accreditation** (จำนวน 2 วัน 80 คน)

1. ค่าเยี่ยมสำรวจ 18,000 บาท / อาจารย์ผู้เยี่ยมสำรวจ 1 ท่าน จำนวน 3 ท่าน

จำนวน 2 วัน เป็นเงิน 108,000 บาท

1. ค่าอาหารกลางวัน ทีมเยี่ยมสำรวจ และ ผู้บริหาร หัวหน้าหน่วยงาน และทีมคร่อมสายงาน จำนวน 80 คน จำนวน 2 มื้อ มื้อละ 70 บาท เป็นเงิน 11,200 บาท
2. ค่าอาหารว่างและเครื่องดื่ม มื้อละ 25 บาท จำนวน 80 คน จำนวน 4 มื้อ

เป็นเงิน 8,000 บาท

**รวมเป็นเงิน 127,200 บาท**

**รวมเป็นเงินทั้งสิ้น 175,200 บาท** **(หนึ่งแสนเจ็ดหมื่นห้าพันสองร้อยบาทถ้วน)**

**หมายเหตุ\*\*** ค่าใช้จ่ายทุกรายการสามารถถัวเฉลี่ยกันได้ตามความเหมาะสม (ภายในกิจกรรมเดียวกัน)

9.หน่วยงาน..

**ตรวจสอบแล้ว**

**ผู้รับผิดชอบแผน...................................**

**การเงิน.................................................**

## 9. หน่วยงานที่รับผิดชอบ

9.1 นางเกษร ตาปัญญา พยาบาลวิชาชีพชำนาญการพิเศษ

9.2 นายณัฐภัทร์ เมฆขลา เภสัชกร

**10. กำกับติดตามและประเมินผล**

10.1 ดำเนินการตามกิจกรรมที่กำหนดครบถ้วนทุกกิจกรรม ตามระยะเวลาที่กำหนด

## 11. ผลที่คาดว่าจะได้รับ

* 1. ดำเนินการตามกิจกรรมที่กำหนดในโครงการครบถ้วน
  2. หน่วยงานได้รับการนิเทศตามเป้าหมาย
  3. เจ้าหน้าที่เข้าร่วมประชุมมากกว่า ร้อยละ 70
  4. มีการนำเสนอผลงาน นวัตกรรม / CQI อย่างน้อย 6 เรื่อง

**ผู้เสนอโครงการ** ลงชื่อ................................................

(นางเกษร ตาปัญญา)

พยาบาลวิชาชีพชำนาญการพิเศษ

**ผู้เห็นชอบโครงการ**  ลงชื่อ...............................................

(นายกิตติพงษ์ ทีฆพุฒิ)

นายแพทย์ชำนาญการ รักษาการในตำแหน่ง

ผู้อำนวยการโรงพยาบาลพร้าว

**ผู้อนุมัติโครงการ** พัฒนาคุณภาพบริการเพื่อเป็นโรงพยาบาลคุณภาพตามมาตรฐานโรงพยาบาลและ

บริการสุขภาพ ปีงบประมาณ 2568

โรงพยาบาลพร้าว ประจำปีงบประมาณ 2568

งบประมาณ 175,200 บาท (หนึ่งแสนเจ็ดหมื่นห้าพันสองร้อยบาทถ้วน)

ลงชื่อ...........................................

**ตรวจสอบแล้ว**

**ผู้รับผิดชอบแผน...................................**

**การเงิน.................................................**